BMT bosh kotibi birinchi marta Nagasakining bombardimon qilinishiga bag‘ishlangan xotira marosimida qatnashadi

BMT bosh kotibi Antoniu Guterrish 9-avgust kuni Nagasakiga tashrif buyurib, Yaponiya shahriga atom bombasi tashlanganiga 73 yil to‘lishi munosabati bilan xotirlash marosimida qatnashadi. Bu haqda Yaponiya vazirlar mahkamasi bosh kotibi Yosixide Suga ma’lum qildi, deb yozadi “TASS”.

Uning qayd etishicha, Guterrish Nagasakining bombardimon qilinishiga bag‘ishlangan marosimda ishtirok etgan birinchi BMT bosh kotibiga aylanadi.
Xirosima va Nagasaki AQSh tomonidan Ikkinchi jahon urushining oxirida Yaponiya kapitulyatsiyasini tezlashtirish maqsadida bombardimon qilingan edi. 73 yil muqaddam Xirosimaga atom bombasi tashlanishi oqibatida bu yerda 70–100 ming kishi halok bo‘lgan.